rlitschk/wikidir huggingface dataset:
Günther Smend (* 29. November 1912 in Trier; † 8. September 1944 in Berlin-Plötzensee) weer en düütsch Offizier un Wedderstandskämper vun den 20. Juli 1944. Günther Smend wurr as Söhn vun den Hauptmann Julius Smend in Trier boren. Nah en Kriegsverletzung wurr de Vader in dat Riekswehrministerium nah Berlin versett. Dor hett Smend dat Gymnasium Berlin-Friedenau besöcht. 1924 truck de Familie nah Mülheim an der Ruhr, wo Smend 1932 an dat Staatlich Gymnasium sien Abitur makt hett. In dat sülvig Johr is Smend ass Offizieranwärter in de Riekswehr intreden. Als Oberleutnant un Chef vun de 8. (MG) Kompanie in dat Infanterie-Regiment 18 wurr he in‘ Tweeten Weltkrieges in Frankriek un an de Oostfront insett. In‘ März 1939 hett he Renate von Cossel in Düsseldörp heiraadt. An‘ 1. April 1943 wurr Smend to‘n Generalstaff versett un an‘ 12. Juni 1943 to‘n Adjutanten vun den Generalstabschefs des Heeres, Generaloberst Kurt Zeitzler, ernannt. He keem in Kontakt mit Wedderstandskreisen binnerhalv vun den Generalstaff un kreeg mit, dat dat Attentatsplään tegen Hitler geev. He hett vergevens versöcht, sien Vörgesetzten Zeitzler an de Deelnahm an de Verswöörung to bewegen, aber de Generaloberst hull doch to Hitler. Nah den Anslag vun'n 20. Juli 1944 wurr Smend
Ove König (* 25. Juni 1950 in Askersund; † 23. Juli 2020 in Alingsås) weer en sweedsch Iesflinklöper. De Sprintspezialist keem bi de eersten Sprintweltmeesterschapen 1970 in West Allis, USA, up den 8. Platz, en Johr later wunn he de Sülvermedaille achter Erhard Keller aber vör Adrianus Schenk. Bi de Olympisch Winterspelen 1972 in Sapporo keem he över 500 Meter up den 7. Platz un bi de Weltmeesterschapen nochmals up den 5. Platz. 1973 is he to de Profis wesselt un wunn dor nochmal en Bronzemedaille. König up Speed Scating
WikiLeaks (faken ok Wikileaks, engelsch för leaks ‚Lecks‘, ‚Löcker‘, ‚undichte Steden‘) is en internatschonale Organisatschoon, de nich op Profit bedacht is. Düsse Internet-Plattform is opstunns bannig umstreden un warrt bannig kontrovers diskuteert. Dat Teel warrt folgt, Dokumenten, de meest geheem hallt warrt, optodecken un se to verapenlichen. De Dokumenten kaamt vun anonyme Borns, de ok Leaks nöhmt warrt. In'n Momang schöllt dör op de Sied mehr as 1,2 Millionen Dokumente ween. Julian Assange warrt meesttied as de Direkter vun düsse Organisatschoon betekent. De Geld för de Utgaven stammt vun de velen Spennengelders. WikiLeaks akzepteert blots Geld vun Privatlüüd, nich vun Firmen oder Regeren. WikiLeaks höört nich to Wikipedia oder to de Wikimedia Foundation und hett dörmit ok nix to doon. wikileaks.org (IP-Adress: 213.251.145.96) (Engelsch) Julian Assange: Blinde Flecken bei WikiLeaks (Hoochdüütsch) Wir sind die Guten (Hoochdüütsch)
Julian Paul Assange (əˈsɑːnʒ; * 3. Juli 1971 in Townsville, Queensland, Australien) is een politischer Aktivist. He arbeid ook as en Journalist un is de Spreker vun WikiLeaks. He sütt sik sülvst nich as de Grünner. Vunwegen siene Arbeit bi WikiLeaks hett he sik veele Fiende maakt; op em löppt en ganzen Barg Verfahren un he hett in verscheden Länner Asyl beandragt, wieldat he vun allerhand Regeeren söcht ward. An’n Dingsdag, den 7. Dezember 2010, hett he sik de Polizei vun London stellt. Se hett tegen em ermittelt wegen den Verdacht, he scholl twee Froon wat andaan hebben. Nu ward diskuteert, of England em an Sweden utlevern schall. In' Juni 2012 is he in de Botschap vun Ecuador in London flücht un hett dor um politisch Asyl beeden, wat in' August 2012 bewilligt wurr. Sietdem leevt he in de Botschap. Disse Ereignisse hebbt bannig internatschonale diplomatisch Verwicklungen utlööst. Tom Flanagan, en politischen Aktivisten un Raadgever vun den kanaadschen Ministerpräsidenten Stephen Harper, hett in dat Feernsehn vun Kanada seggt, Assange möss an de Siet maakt weern. Later hett he dat wedder torüch nahmen. Man dor blifft he bi, dat Assange stoppt weern mutt. 461 Journalisten ut verschedene Länner hefft ehre Unnerschrift
Red Norvo (* 31. März 1908 in Beardstown, Illinois as Kenneth Norville; † 6. April 1999 in Santa Monica, Kalifornien) weer en US-amerikaansch Jazz-Vibraphonist. Norvo fung sien Karriere 1925 in Chicago in en Band mit de Naam The Collegians an. He speel tonächst de domols ehder nich begäng Marimba in wiederen Gruppen, dorünner ok in en Varietegrupp, de blots ut Marimba-Speler bestunn. Dornah hett he en Danzorchester in Milwaukee leit un weer dor un in Chicago bi’n Rundfunk tätig. Bi en Sendereeg mit Paul Whiteman hett he 1931 sien latere Fru Mildred Bailey kennen lehrt. Anschließend harr he Engagements in de Big Band vun Paul Whiteman, de he tosommen mit Bailey 1934 verlaaten hett, um as „Mr. and Mrs. Swing“ in New York City in en gemeensam Oktett uptotreden. 1934 hett he mit Jack Jenny, Artie Shaw, Charlie Barnet, Teddy Wilson da Swing Septet bild. In‘ Januar 1935 harr he mit „I Surrender Dear“ (#20) en eersten Hit in de natschonale Charts. Dornah geev dat wieder Hits, as „Honeysuckle Rose“ un „Norvo Bughouse“; to sien Oktett hebbt so bekannt Musikers as Bunny Berigan, Chu Berry un Shelly Manne hörrt. 1936 hett he sien Ensemble to en Orchester utbaut, in dat
Li Zhisui (* 1919 in Peking, China; † 13. Februar 1995 in Chicago, Illinois, USA) weer Lievdokter vun Mao Zedong. Li Zhisui, de as Söhn vun en Buer boren wurr, hett 1945 sien Medizinstudium an de Sichuan-Universität afslooten. Van 1950 an hörr he to dat Ärztekollegium, dat Mao Zedong behanneln dee, 1954 hett hüm Mao as sien persönlichen Lievdokter utwählt. Dat Amt hett he bit to de Dood vun Mao 1976 utöövt. Anschließend weer Li up verscheeden Posten as Mediziner in China tätig, 1988 is he mit sien Fru tosommen in de USA trucken, wo sien beid Söhns all leven deen. 1994 hett Li Zhisui en in tallriek Spraaken översett Mao-Biografie schreven, de in China verboten weer, aber insbesünnere in engelschspraakig Länner to’n Bestseller wurr. Li Zhisui: Ich war Maos Leibarzt. Lübbe, Bergisch Gladbach 1994, ISBN 3-7857-0748-7 (englische Ausgabe: The Private Life of Chairman Mao. Chatto & Windus, London 1994, ISBN 0-7011-4018-6) Artikel Li Zhisui in de Online-Version vun de Encyclopedia Britannica, 2009 http://www.independent.co.uk/news/people/obituary-li-zhisui-1573481.html
The Lost Boys (op Plattdüütsch so veel as „De verloren Jungs“) is de Titel vun en US-amerikaanschen Horrorfilm ut dat Johr 1987 mit Kiefer Sutherland, Corey Haim, Corey Feldman, Jason Patric un Jami Gertz in de Hööftrullen. Speelbaas weer Joel Schumacher. Lucy Emerson is frisch vun ehrn Mann scheedt un tütt nu mit ehr beiden Söhnen Michael un Sam to ehrn Vadder na Santa Carla, wo se en nee Leven anfangen will. Man, Santa Carla warrt aver ok as de Möörder-Hööftstadt betekent. De beiden Jungs sünd vun jemehr ne’e Heimat nich so andoon, man dat duert nich lang bit sik Michael in de hübsche Deern Star verkieken deit. As he mit ehr utgahn will, warrt he aver vun en öörtliche Rockerclique afpasst, de em mitnehmt na jemehr Schuul. Jemehr Baas David gifft em en Buddel to drinken. Star warnt Michael noch, dat dor Blood in is un keen Wien, man he höört nich op ehr un drinkt. Vun nu an mutt he dagsöver en Sünnbrill opsetten, vun wegen dat he keen Sünnlicht mehr verdriggt, he slöpt bannig lang un föhlt sik hen un her reten twüschen Goot un Böös. Sien jüngeren Broder Sam hett in de Twüschentiet Kuntakt to twee
Antonio de Noli (* 1415 in Noli (Ligurien); † 1497 op Santiago (Kap Verde) – na annere Borns * 1419; † 1491) weer en italienschen Seefohrer vun’t 15. Johrhunnert, de in’n Deenst vun Portugal de Kapveerdschen Eilannen wieter utforscht un dorbi ok en Grootdeel vun de ööstlichen Eilannen opdeckt hett. De Noli is en Patrizierfamilie opwossen in de dormols unafhangigen liguurschen Seerepubliek Noli. He is in’n Deenst vun de dormoligen Republiek Genua to See föhrt, vördem he mit sien Broder Bartolomeo un sien Neffen Raffaello 1449 na Portugal utwannert is un sik in den Deenst vun Hinnerk den Seefohrer stellt hett. Ümstreden is, ob he de sülve Seefohrer is, de in de Johren 1455 un 1456 ünner den Naam Antoniotto Usodimare tohopen mit Alvise Cadamosto op’n Weg to en Expeditschoon an’n Gambia-Stroom langs de beiden ööstlichen kapveerdschen Eilannen Boa Vista un Santiago opdeckt hett. De meisten Borns gaht dorvun ut, dat dat en annern Opdecker weer, de ok ut Genue stammt. As seker gellt aver, dat he twüschen 1458 un 1460 – woll wegen de Narichten vun Cadamosto – mit sien Broder un sien Neffen na Santiago opbroken is un 1462 an’t Süüdenn vun’t Eiland den Oort Ribeira Grande (vundaag:
Edward Arthur Milne (* 14. Februar 1896 in Hull, Yorkshire; † 21. September 1950 in Dublin) weer en engelsch Mathematiker un Astrophysiker. 1935 wurr he mit de Goldmedaille der Royal Astronomical Society uttekend. 1941 kreeg he de Royal Medal vun de Royal Society. Van 1943 bit 1945 weer he Präsident vun de Royal Astronomical Society. Nah Milne is en Maandkrater nömmt wurrn. Thermodynamics of the Stars (1930) The White Dwarf Stars (1932) Relativity, Gravitation and World-Structure (1935) Kinematic Relativity (1948)
Winona Ryder [wɪˈnəʊnə ˈɹaɪdɹ̣] (* as Winona Laura Horowitz 29. Oktober 1971 in Winona, Minnesota) is en US-amerikaansche Schauspelersche. Ryder is siet 1978 in en Kommun in de Neeg vun Mendocino in Kalifornien opwossen. Ehr Öllern weern in de Hippiebewegung aktiv, ehr Patenunkel weer Timothy Leary. In’t Johr 1981 is de Familie na Petaluma in Kalifornien ümtogen. In de staatlichen School gell Ryder as Butensietersche, dorüm is se op en private School schickt worrn un to’n Schauspeel-Ünnerricht an’t American Conservatory Theater. Vun en Talentsökersche is se denn bi en Theateropföhren in’t American Conservatory Theater in San Francisco in’t Öller vun dörteihn Johren opdeckt worrn. Se weer in de Utwahl för en Rull in den Film Desert Bloom, de se an’t Enn aver nich speelt hett. Ehr Debüt keem den mit den Film Lucas, de in’n Sommer 1985 in de Neeg vun Chicago dreiht worrn is. Winona Ryder is al tweemol för den Oscar nomineert wesen för ehr Rullen in de Filmen The Age of Innocence un Little Women. Annere bekanntere Rullen harr se ünner annern in Dracula, Alien: Resurrection, Edward Scissorhands oder Mermaids. Mit de Johren harr Ryder wat mit verschedene prominente Kollegen, as to’n Bispeel mit Johnny Depp, Christian
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 110er v. Chr. | 100er v. Chr. | 90er v. Chr. | 80er v. Chr. | 70er v. Chr. | 60er v. Chr. | 50er v. Chr. | ► ◄◄ | ◄ | 85 v. Chr. | 84 v. Chr. | 83 v. Chr. | 82 v. Chr. | 81 v. Chr. | 80 v. Chr. | 79 v. Chr. | 78 v. Chr. | 77 v. Chr. | ► | ►► 81 oder 80 v. Chr.: Ptolomaios IX., Pharao vun Ägypten.
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 110er v. Chr. | 100er v. Chr. | 90er v. Chr. | 80er v. Chr. | 70er v. Chr. | 60er v. Chr. | 50er v. Chr. | ► ◄◄ | ◄ | 86 v. Chr. | 85 v. Chr. | 84 v. Chr. | 83 v. Chr. | 82 v. Chr. | 81 v. Chr. | 80 v. Chr. | 79 v. Chr. | 78 v. Chr. | ► | ►► 1. November: Sulla winnt in de Slacht an dat Collinsche Door gegen de Mackers vun Marius un de Samniten. Achterna warrt em in dat Röömsche Riek de Diktatuur in’e Hand geven.
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 110er v. Chr. | 100er v. Chr. | 90er v. Chr. | 80er v. Chr. | 70er v. Chr. | 60er v. Chr. | 50er v. Chr. | ► ◄◄ | ◄ | 88 v. Chr. | 87 v. Chr. | 86 v. Chr. | 85 v. Chr. | 84 v. Chr. | 83 v. Chr. | 82 v. Chr. | 81 v. Chr. | 80 v. Chr. | ► | ►► De röömsche Feldherr Sulla maakt den Freden vun Dardanos mit König Mithridates VI. vun Pontos. Dor geiht Mithridates sien 1. Krieg mit to Enne. Julius Caesar freet siene Fro Cornelia.
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 110er v. Chr. | 100er v. Chr. | 90er v. Chr. | 80er v. Chr. | 70er v. Chr. | 60er v. Chr. | 50er v. Chr. | ► ◄◄ | ◄ | 89 v. Chr. | 88 v. Chr. | 87 v. Chr. | 86 v. Chr. | 85 v. Chr. | 84 v. Chr. | 83 v. Chr. | 82 v. Chr. | 81 v. Chr. | ► | ►► um 85 v. Chr.: Marcus Antonius, röömschen Politiker († 30 v. Chr.)
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 110er v. Chr. | 100er v. Chr. | 90er v. Chr. | 80er v. Chr. | 70er v. Chr. | 60er v. Chr. | 50er v. Chr. | ► ◄◄ | ◄ | 91 v. Chr. | 90 v. Chr. | 89 v. Chr. | 88 v. Chr. | 87 v. Chr. | 86 v. Chr. | 85 v. Chr. | 84 v. Chr. | 83 v. Chr. | ► | ►► Börgerkrieg in Rom: As Sulla na Lüttasien afreist is, nümmt Gaius Marius tohopen mit Lucius Cornelius Cinna de Macht in Rom in siene Hand. In Mithridates sien 1.Krieg geiht dat los, un Athen warrt vun Sulla belagert.
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 110er v. Chr. | 100er v. Chr. | 90er v. Chr. | 80er v. Chr. | 70er v. Chr. | 60er v. Chr. | 50er v. Chr. | ► ◄◄ | ◄ | 92 v. Chr. | 91 v. Chr. | 90 v. Chr. | 89 v. Chr. | 88 v. Chr. | 87 v. Chr. | 86 v. Chr. | 85 v. Chr. | 84 v. Chr. | ► | ►► In Lüttasien weert up Befehl vun Mithridates VI. um un bi 80.000 Römers an'e Siet brocht. Dat is de Anfang to Mithridates sien 1. Krieg vun 89 bit 84 v. Chr.. Sulla siene Truppen erovert Rom. He hett dat Amt as Diktater rei publicae constituendae.
◄ | 2. Johrhunnert v. Chr. | 1. Johrhunnert v. Chr. | 1. Johrhunnert | ► ◄ | 110er v. Chr. | 100er v. Chr. | 90er v. Chr. | 80er v. Chr. | 70er v. Chr. | 60er v. Chr. | 50er v. Chr. | ► ◄◄ | ◄ | 93 v. Chr. | 92 v. Chr. | 91 v. Chr. | 90 v. Chr. | 89 v. Chr. | 88 v. Chr. | 87 v. Chr. | 86 v. Chr. | 85 v. Chr. | ► | ►► Mit de Lex Plautia Papiria kriegt de Italikers dat Röömsche Börgerrecht. Dor geiht de Bundsgenotenkrieg mit to Enn. Bit ok de lesten Stämme ehre Wapen ut'e Hannen leggt, duurt dat avers noch bit in dat neegste Johr (88 v. Chr.).
Dit Woort hett noch annere Bedüden: kiek dorför ünner Bötzen (Sassen). Bötzen is en Dörp un Oortsdeel vun de Gemeen Heeßel in’n neddersassischen Landkreis Rodenborg (Wümm). Bötzen liggt groff in de Mitt twüschen Hamborg un Bremen in’t Rebeet vun de Harsfelder Geest. Dat Ümland is prägt vun Wischen un annere landweertschopliche Flachen und gifft alltohopen en ländlich Bild af. En lütt Wooldstück, de Schönhoop, liggt op halven Weg na Heeßel. De Oort Bötzen is noch mol opdeelt in den Oortskarn un de beiden lütten Wahnsteden Bötzenbossel un Oosterbötzen. Twüschen Bötzen un Bötzenbossel flütt de Knüllbeek langs. In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg. De Oort is bi de Gemeenreform in Neddersassen an’n 1. März 1974 an de Gemeen Heeßel kamen. Bötzen is evangeelsch-luthersch präägt un höört to dat Kaspel von de Vitus-Kark
Dit Woort hett noch annere Bedüden: kiek dorför ünner Bötzen. Boitzen (hoochdüütsch Bötersen) is en Dörp in de Gemeen Boitzen (Samtgemeen Söttmer) in’n Landkreis Rodenborg, Neddersassen. Dat Water in’n Süden von dat Dörp flütt över Gravens na de Wümm hen af. In’n Noorden flütt dat över’n Weidbeek na de Wiest hen af. De Naveröörd sünd Borchel in’n Noordoosten, Luhn un Rodenborg in’n Süüdoosten, Waaschen in’n Süden, Hassendörp un Jeerhoff in’n Süüdwesten un Höperhöben, Sleßel, Platenhoff un Mulmshoorn in’n Noordwesten. De öllsten Funnen bi Boitzen seggt, dat dat Rebeet al siet dat Neolithikum (Jungsteentiet) ruchweg af 4.100 v. Chr. bewahnt weer. Bi Boarbeiten is 1966 en olle Füersteed freeleggt worrn. Gröttere archäoloogsche Utgraven hebbt en Urnengraffsteed ut de jüngeren Bronzetiet un ölleren vörröömschen Iesentiet an’n Dag bröcht un blangento en Füersteed, de as Ritualsteed för Gräffnissen deent hebben künn. Dör dissen Fund is Boitzen överregional bekannt worrn. De Oort duukt dat eerste mol 1358 in en Oorkunnen op. Dat weer en Koopverdrag, in den en Harm Schulte dat Goot Boitzen an Arp von Weyhe verköff. De Naamsstamm kummt vun dat oolthoochdüütsche „Buten“ oder „Putirik“, wat Slauch bedüüt. Üm 1770 rüm hett sik de Naam in Boitersen wannelt, wobi de Ennen -sen
Bötzenbossel (hoochdüütsch Boitzenbostel) is en lütten Oort in de Gemeen Heeßel (Samtgemeen Zeven) in’n Landkreis Rodenborg, Neddersassen. De Oort höört polietsch al von öllers bi Bötzen mit bi. In’n Westen von Bötzenbossel flütt de Knüllbeek langs, de in’n Süüdwesten in de Oost münnt. Von Oosten flütt de Bötzenbosseler Beek ri’n Knüllbeek. De Naveröörd sünd Steddörp mit’n Flassbarg un Sellhorn in’n Noordoosten, Groot Ippens in’n Oosten, Maschhorst, Langenfelden un Hanraad in’n Süüdoosten, Oosterbötzen un Wiertzen in’n Süden, Oosterheeßel in’n Süüdwesten un Bötzen in’n Noordwesten. In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg. Bötzenbossel is evangeelsch-luthersch präägt un höört to dat Kaspel von de Vitus-Kark in Heeßel. För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört. Bötzenbossel is över lüttjere Straten in’n
Oosterbötzen (hoochdüütsch Osterboitzen) is en lütten Oort in de Gemeen Heeßel (Samtgemeen Zeven) in’n Landkreis Rodenborg, Neddersassen. De Oort höört polietsch al von öllers bi Bötzen mit bi. In’n Westen von Oosterbötzen flütt de Knüllbeek langs, de in’n Süüdwesten in de Oost münnt. De Naveröörd sünd Bötzenbossel in’n Noorden, Sellhorn in’n Noordoosten, Maschhorst in’n Oosten, Langenfeld un Hanraad in’n Süüdoosten, Wiertzen in’n Süden, Oosterheeßel in’n Süüdwesten un Bötzen in’n Noordwesten. In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Böörd Heeßel in dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg. Oosterbötzen is evangeelsch-luthersch präägt un höört to dat Kaspel von de Vitus-Kark in Heeßel. För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört. Oosterbötzen is över lüttjere Straten in’n Süüdoosten anbunnen an de Kreisstraat 130 in Oosterheeßel, in’n Noordwesten in Bötzen an
Marie Bracquemond (boren Quivoron-Pasquiou) (* 1. Dezember 1840 in Argentan; † 17. Januar 1916 in Sèvres) weer franzöösch Malerin un hörr to de Kreis vun de groot franzöösch Impressionisten. Nah en Jöögd in stuur Verhältnissen truck Marie Quivoron-Pasquiou to Tekenstudien nah Etampes bi Paris. Se maak Bekanntschap mit Jean-Auguste-Dominique Ingres, de hör fördert hett un ok ehr Stil präägt hett, ahn hör aber geregelten Ünnerricht to geven. 1957 kreeg se de Erloovnis, in’ Louvre Biller to kopeeren. Dor hett se denn Félix Bracquemond kennenlehrt, de in Limoges as Porzellanmaler un Grafiker tätig weer. Se hebbt denn in’ 1869 heiraadt. Marie wurr vun hör Mann in sien Arbeit mit inbetrucken un hett denn Entwürfe för Porzellan, Keramik un Wanddekorationen makt. Se mal Landschapen un Stillleven un geev an en School Tekenünnerricht. Een vun hör Warken, utstellt 1874 in de Pariser Salon, funn de Upmarksomkeit vun Degas, de de Künstlerin mit Renoir un Monet bekannt maken dee, deren Gemälde se bewunner. Dat weer vör allen Gauguin, de hör dorto anhollen hett, hör konventionell Stil uptogeven un nah de nee Manier to malen. Merhfack hett se sück denn mit eegen Arbeiten an de Utstellungen vun de Impressionisten bedeeligt. Dat Ehepaar weer intüschen nah
Glykolipiden (vun’t greeksche glykys = „sööt“, lipos = „Fett“), ok Glykolipoiden oder Glycolipiden sünd phosphorfre’e Strukturlipiden oder Membranlipiden (Bestanddeelen vun Zellmembranen), bi de en oder mehrere Mono- oder Oligosacchariden glykosidisch an en Lipid-Molekül bunnen sünd. Dat Lipid besteiht ut Fettsüren, de över Ester-Binnen mit Glycerin oder över Amid-Binnen mit Sphingosin verbunnen sünd. Glykolipiden gifft dat in all Geweven, man blots op de Butensiet vun de Lipiddubbelschicht. Wenn dat Glykolipid Glycerin bargt, seggt man Glyceroglykolipiddorto. Monogalactosyldiglyceriden sünd de Hööftlipiden vun Chloroplasten-Membranen. In Glykosphingolipiden (ok Sphingoglykolipiden oder Glykosylceramiden) is en N-Acylsphinganinderivat glycosidisch an en Mono- oder Oligosaccharid bunnen. Wenn de Saccharid-Bestanddeel ok noch mit Swevelsüür verestert is, warrt dorto ok Sulfatiden seggt. Bi de Cerebrosiden is en Ceramid mit Galactoos oder Glukoos to Galactocerebrosiden oder Glukocerebrosiden verknütt. Ruchweg 10 % vun de Dröögsubstanz vun’n Bregen besteiht dorut. Ok Sulfatiden kamt faken in’n Bregen vör un sünd dör Verestern vun’t C6-Atom mit Swevelsüür kenntekent. Wetenschap-Online-Lexika: Indrag to Glykolipiden in’t Lexikon vun de Biologie Wetenschap-Online-Lexika: Indrag to Glykolipiden in’t Lexikon vun de Chemie
Ebele Okoye (* 6. Oktober 1969 in Onitsha, Nigeria) is en nigeriaansch Malerin. Se leevt siet dat Johr 2000 in Köln. Nah en Kunststudium an dat Institute of Management and Technology (IMT) in Enugu (Nigeria) van 1985 bit 1989 studeer se van 2000 bit 2001 an de Fachhochschule Düsseldorf noch Kommunikationsdesign. Siet 2003 bildt se sück an de Internationale Filmschule Köln to en Trick- un Animationsfilmteknerin wieder. Ebele Okoye wiest hör Warken regelmaatig in Gemeenschaps- un Eenzelutstellungen. 1995 Storms of the Heart - National Museum, Lagos (Nigeria) 1996 Realities 1 - Didi Museum, Lagos (Nigeria) 1998 Selectet Paintings ans Portraits in Oil - American Embassy Centre, Lagos (Nigeria) 1999 New Culture - Didi Museum, Lagos (Nigeria) 2001 Woman about Woman - Köln 2002 Nomadic Diaries - Allerweltshaus, Köln und Galerie am Lieglweg, Neulengbach (Österreich) 2003 Between Territories - Galerie HAUS 23, Cottbus 1995 Mirrors of Society - National Museum, Lagos (Nigeria) 1996 Nigeria/China kooperative Ausstellung - Lagos (Nigeria) 1996 Ausgewählte nigerianische Künstler im Auftrag der National Galerie Moderner Kunst, Nigeria - Süüdkorea 1997 Small-Small Things - National Museum, Lagos (Nigeria) 1998 The Rape of Nature - Brasilianische Botschaft, Lagos (Nigeria) 2000 Threshold of Peace - Abuja, (Nigeria) 2001 Women about
Blasonerung is in de Heraldik (Wapenkunne) dat Beschrieven vun en Wapen. As de eersten Wapenrullen un Wapenregisters upkamen sünd, hett sik en Kunstspraak utspunnen: De Blasoneerung. De hett dat mööglich maakt, en Wapen in Schrift un Woort slank un akraat so to beschrieven, dat dat ahn Fehler kloor weer, um wen sien Wapen sik dat nu hannelt. De Utdruck kummt vun dat franzöösche Woort „Blason“, wat Wapenschild bedüden deit. Mit de Blasonerung gung dat in't Middeloller los. Dormols is dat een vun den Herold siene Upgaven ween, to bestimmen, wo de Wapen vun de Ridders herkamen döen, de na eene Stadt henreisen oder dör eene Stadt dörreisen döen. Al vun dat 13. Johrhunnert af an hett sik in Frankriek, un, vun dor ut denn ok in England, en sunnerlik akraate Spraak for dat Beschrieven vun de Wapen dörsetten konnt. Düsse Spraken warrt noch hüdigendags in de Heraldik bruukt. In Düütschland hett de pietistische Theoloog Philipp Jacob Spener in dat 17. Johrhunnert de Grundlage leggt for en eenheitlich Beschrieven vun Wapen in düütsche Spraken. In düsse Reeg warrt bi de Blasonerung vörgahn Dat Feld Dat zentral Stück (Heroldsbild, gemeene Figur) Wenn up dat zentrale Stück noch annere Saken to sehn sünd